CONVOCATÒRIA DE LA SEGONA EDICIÓ DELS PREMIS IDEES AULA EMPRÈN CONCURS INTERUNIVERSITARI 4748 NGL A PARTICIPANTS DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/40503)
  + [Valencià](/va/acuerdo/40108)






Selector de idioma

Leer

* [Español](/es/acuerdo/40441)
* [Valencià](/va/acuerdo/40322)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE LA SEGONA EDICIÓ DELS PREMIS IDEES AULA EMPRÈN CONCURS INTERUNIVERSITARI 5896 VNO A PARTICIPANTS DE LA UNIVERSITAT D'ALACANT [Butlletí Oficial Universitat d'Alacant](/ca/Publicacion)
======================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE LA SEGONA EDICIÓ DELS PREMIS IDEES AULA EMPRÈN CONCURS INTERUNIVERSITARI 5925 IWD A PARTICIPANTS DE LA UNIVERSITAT D'ALACANT

Data d'aprovació
:   07/07/2023

Data de publicació
:   10/07/2023

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/40370)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/40671)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/40100)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE LA SEGONA EDICIÓ DELS PREMIS IDEES AULA EMPRÈN CONCURS INTERUNIVERSITARI 9036 IMI A PARTICIPANTS DE LA UNIVERSITAT D'ALACANT &url=https://www.boua.ua.es/va/acuerdo/40471)

**Títol:** CONVOCATÒRIA DE LA SEGONA EDICIÓ DELS PREMIS IDEES AULA EMPRÈN CONCURS INTERUNIVERSITARI 4607 YHN A PARTICIPANTS DE LA UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** divendres, 7 de juliol de 2023

CONVOCATÒRIA DE LA SEGONA EDICIÓ DELS PREMIS IDEES AULA EMPRÈN CONCURS INTERUNIVERSITARI 7455 DJI A PARTICIPANTS DE LA UNIVERSITAT D'ALACANT

1. Objecte de la convocatòria i procediment de concessió

La Universitat d'Alacant (UA) convoca la II Edició de Premis IDEES AULA EMPRÈN INTERUNIVERSITARI, organitzat pel vicerectorat d'Estudiants i Ocupabilitat dins del projecte institucional ua:emprèn i en el marc del programa "Campus de l'Emprenedoria Innovadora i Sostenible" que es desenvolupa en conjunt entre les cinc universitats públiques valencianes, coordinat i finançat per la Conselleria d'Economia Sostenible, Sectors Productius, Comerç i Treball amb l'objectiu d'impulsar l'emprenedoria i la innovació en l'àmbit universitari.

Amb aquesta convocatòria es vol premiar els millors equips procedents de l'activitat IDEES AULA EMPRÈN que s'ha desenvolupat durant el curs 2022-23, i que ha consistit a desenvolupar una idea consensuada amb l'equip de treball que servisca per a solucionar o millorar un problema, manca o necessitat identificada en la societat i emmarcada en els ODS.

El concurs se celebrarà els dies 12, 13 i 14 de juliol de 2023 al Campus de la Universitat de València. Els equips competiran per tres premis econòmics.

2. Requisits de les Persones Beneficiàries

Cadascuna de les universitats participants al Campus de l'Emprenedoria Innovadora i Sostenible podran proposar un màxim de 3 equips, compostos cadascun per un màxim de 3 persones, que hagen participat en IDEES AULA EMPRÈN en les seues respectives universitats.

Podran concursar per a aquests premis les persones que:

·        Hagen sigut proposades per la UA per a participar amb els seus equips en aquest concurs IDEES AULAEMPRENDE INTERUNIVERSITARI 2023.

3. Número i dotació de les beques.

S'atorgaran 3 premis de 3.000 €, 2.000 € i 1.000 € respectivament als equips amb les millors idees d'acord amb els criteris de valoració. El premi es distribuirà equitativament entre les persones integrants de l'equip.

Cada universitat es farà càrrec de l'abonament del premi a les persones proposades per la seua universitat.

La dotació econòmica dels premis estarà subjecta a la corresponent retenció que estableix la normativa vigent.

4. Termini i procediment de presentació de sol·licituds

4.1.Termini de presentació

El termini per a la inscripció de les persones proposades per la Universitat d'Alacant i que optaran al premi s'obrirà a partir de l'endemà de publicar-se en el BOUA i acabarà el 12 de juliol de 2023 a les 23.59 h.

4.2. Procediment de presentació

La inscripció es presentarà a través d'Instància Genèrica en UA Cloud, e-Administració, Tràmits, dirigida a la subdirecció de Pràctiques, Ocupació i Emprenedoria.

5. Criteris de valoració

Les propostes seran presentades davant un jurat compost per cinc persones representants de cadascuna de les cinc universitats participants, durant la jornada final de presentació i tancament del certamen. Les persones integrants de la Comissió d'Avaluació únicament podran valorar les idees dels equips o persones participants de les universitats a les quals no pertanguen.

Cada equip disposarà d'un màxim de 10 minuts per a realitzar la presentació, i el jurat podrà realitzar-li les preguntes que considere oportunes als seus promotors durant 5 minuts més.

Les propostes es valoraran fins a un màxim de 100 punts atenent a:

|  |  |
| --- | --- |
| CRITERIS VALORACIÓ | PONDERACIÓ |
| Descripció de les idees i de la seua proposta de valor | 10 punts |
| Descripció del procés o problema a resoldre, necessitat i oportunitat | 10 punts |
| Grau d'innovació i creativitat | 10 punts |
| Habilitat per a identificar els recursos necessaris per a posar en marxa el projecte | 10 punts |
| Especialització del projecte en triple impacte: viabilitat econòmica, social i mediambiental | 60 punts |

6. Òrgan Gestor i Comissió de valoració

6.1 Òrgan gestor

L'òrgan gestor de la convocatòria, la subdirecció de Pràctiques, Ocupació i Emprenedoria, s'encarrega de l'ordenació i instrucció del procediment, acordarà totes les actuacions necessàries per a la determinació, coneixement i comprovació de les dades en virtut dels quals ha de dictar-se resolució.

La unitat administrativa de referència és la unitat d'Orientació per a l'Ocupació i l'Emprenedoria i el correu electrònic de contacte és [xsgqgug.bj@xh.fk](mailto:aniwheu.dc@gk.em)

Quan la sol·licitud no reunisca els requisits o no s'acompanye la documentació que resulte exigible es notificarà a la persona sol·licitant la causa que impedeix la continuació del procediment, i se li requerirà perquè de conformitat amb la legislació de procediment administratiu comú esmene la falta o acompanye els documents preceptius amb indicació que si així no es fera se li tindrà per desistit de la seua petició prèvia resolució que haurà de ser dictada en els termes previstos legalment.

6.2. Comissió de valoració

La comissió encarregada de la valoració de les presentacions i de la concessió del premi estarà format per un jurat compost per cinc persones, una per cadascuna de les cinc universitats públiques valencianes participants en el certamen.

La composició del jurat es farà pública abans del començament del certamen en la pàgina web del Centre d'Ocupació de la UA: [https://centroempleo.ua.es/es/emprendimiento/concursos/concursos.html](https://centroempleo.ua.es/va/emprendimiento/concursos/concursos.html).

7. Resolució, notificació i publicació dels resultats

Atès el principi de transparència arreplegat en la Llei 40/2015, d'1 d'octubre, de Règim Jurídic del Sector Públic, i al que es disposa en l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions detallades en aquestes bases es realitzaran en l'adreça web <https://centroempleo.ua.es/va/emprendimiento/concursos/concursos.html>   substituint la notificació a les persones interessades i produint els mateixos efectes.

La presentació amb major puntuació serà proposada pel jurat per al premi.  La resolució es publicarà en la web <https://centroempleo.ua.es/va/emprendimiento/concursos/concursos.html>   i es notificarà a les persones participants a través de correu electrònic.

El jurat podrà declarar desert el premi.

8. Marc legal i pressupostari

La convocatòria d'ajuda, amb referència 2023CT0145, que serveix de base reguladora es troba recollida en la línia de subvenció 2023LS0164 de l'edició 2023 del Pla Estratègic de Subvencions 2021-23 de la Universitat d'Alacant,

La subvenció assignada s'ajustarà al que es disposa en la llei 38/2003 i en el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, Llei 1/2015, de 6 de febrer, d'Hisenda Pública, del Sector Públic Instrumental i de Subvencions, normativa interna de la Universitat d'Alacant i la present convocatòria.

La dotació de les ajudes d'un màxim de 6.000 euros serà sufragada amb càrrec al capítol IV 1050.4B.0003 del pressupost del vicerectorat d'Estudiants i Ocupabilitat. L'execució d'aquesta dotació està supeditada a la disponibilitat de liquiditat de la UA. S'aplicaran les retencions de rendes que, si escau, establisca la legislació vigent.

9. Obligacions, justificació de persones beneficiàries i pagament.

9.1. Obligacions de les persones beneficiàries.

Les persones beneficiàries s'obliguen a facilitar la documentació i quanta informació els siga requerida i a complir, en el seu cas, els deures que s'estableixen en l'article 14 de la Llei 38/2003, de 17 de novembre.

9.2. Justificació de persones beneficiàries i pagament

La justificació de la destinació de l'ajuda al compliment de la seua finalitat serà prèvia a la concessió, mitjançant la comprovació dels requisits exigits per a l'adjudicació. La Universitat procedirà d'ofici al pagament de la subvenció concedida.

L'incompliment per la persona beneficiària de qualsevol dels requisits i obligacions, establits en la resolució de concessió de la subvenció i en aquesta convocatòria i bases reguladores, podrà donar lloc a la revocació total o parcial de la subvenció i al reintegrament, en el seu cas, de les quantitats indegudament percebudes.

10. Protecció de dades de caràcter personal

De conformitat amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la seua sol·licitud de participació en ella.

En el marc dels tractaments esmentats, les seues dades no podran ser cedits, excepte obligació legal.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrònica <https://seuelectronica.ua.es/va/index.html>

La informació addicional i detallada sobre Protecció de dades, els seus drets i la Política de Privacitat de la Universitat d'Alacant, pot consultar-la en el següent enllaç: <https://seuelectronica.ua.es/va/privadesa.html>

11. Recursos

Contra la convocatòria, les seues bases i quants actes administratius es deriven d'aquesta, que esgoten la via administrativa, pot interposar-se recurs contenciós-administratiu davant el jutjat del contenciós-administratiu d'Alacant que resulte competent, en el termini de dos mesos comptats a partir de l'endemà de publicar-se, de conformitat amb el que s'estableix en l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, l'article 38.4 de la Llei orgànica 2/2023, de 22 de març, del Sistema Universitari i l'article 46 de la Llei 29/1998, de 13 de juliol, Reguladora de la Jurisdicció Contenciós-Administrativa, i potestativament podran interposar recurs de reposició en el termini d'un mes comptat a partir de l'endemà al de la publicació de la present, davant la rectora, de conformitat amb el que es disposa en els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directa o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

A Alacant, a 7 de juliol de 2023

La rectora

P.D. de signatura, la vicerectora d'Estudiants i Ocupabilitat

(Resolució de 22 de desembre de 2020)

Rosario Isabel Ferrer Cascales





[Carretera Sant Vicent del Raspeig s/n  
03309 Sant Vicent del Raspeig - Alacant  
 Tel. 86 498 1314 - Fax 46 693 1814](https://www.google.es/maps/@61.170789,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12842&trk=tyah&trkInfo=tarId%7N2934608265531%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)